Source: http://skolenie.slov-lex.sk/pravne-predpisy/SK/ZZ/1999/305/20130701.html
Timestamp: 2020-08-13 03:00:25+00:00
Document Index: 9524841

Matched Legal Cases: ['§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 579', '§ 54', '§ 64', '§ 24', '§ 31', '§ 56', '§ 133', '§ 139', '§ 95', '§ 6', '§ 7', '§ 8']

305/1999 Z.z./
podmienky na uplatnenie nárokov, rozsah a spôsob odškodnenia,
príslušnosť ústredného orgánu štátnej správy na konanie o odškodnení.
Odškodnenie patrí za deportáciu do nacistických koncentračných táborov (ďalej len „koncentračný tábor“) a zajateckých táborov a väznenie v nich v rokoch 1939 až 1945 a za smrť počas deportácie a väznenia v koncentračnom tábore alebo zajateckom tábore (ďalej len „deportácia“).
Za deportáciu sa považuje aj zaistenie a sústredenie z dôvodov politickej, národnej, rasovej a náboženskej perzekúcie v táboroch na území Československej republiky z rokov 1918 až 1938, ako aj čas návratu z koncentračného tábora a zajateckého tábora do vlasti.
Oprávnená osoba je osoba, ktorá bola
deportovaná z územia Československej republiky z rokov 1918 až 1938 do koncentračného tábora a zajateckého tábora zriadeného na území Veľkonemeckej ríše alebo na iných územiach,
zaistená na účely deportácie,
sústredená podľa odseku 2,
ukrývaná z dôvodu rasovej alebo náboženskej perzekúcie,
Ak oprávnená osoba zomrela, právo žiadať odškodnenie s výnimkou práv, ktoré podľa osobitného predpisu1) zanikajú smrťou oprávnenej osoby, prechádza na osoby, ktoré ku dňu nadobudnutia účinnosti tohto zákona sú štátnymi občanmi Slovenskej republiky a majú trvalý pobyt na jej území, a to v poradí
manžel (manželka) a deti oprávnenej osoby, všetci rovnakým dielom, a ak ich niet,
rodičia oprávnenej osoby.
Právo na odškodnenie oprávnených osôb zahŕňa
peňažnú náhradu za každý i začatý mesiac deportácie alebo ukrývania v sume 99,59 eura,
náhradu škody na zdraví, ku ktorej došlo v súvislosti s deportáciou alebo ukrývaním.
Ak oprávnená osoba uvedená v § 2 ods. 3 počas deportácie alebo ukrývania zomrela, patrí osobám uvedeným v § 2 ods. 4, ak im zomretý poskytoval alebo bol povinný poskytovať výživu, jednorazové odškodnenie v sume 3 319,40 eura. Ak právo na odškodnenie majú viaceré osoby, rozdelí sa uvedená suma medzi ne rovnakým dielom.
Na konanie o odškodnení je príslušné Ministerstvo spravodlivosti Slovenskej republiky (ďalej len „ministerstvo“).
Oprávnená osoba môže uplatniť nárok na odškodnenie na ministerstve písomnou žiadosťou, ktorá musí byť doručená ministerstvu najneskôr do troch rokov odo dňa nadobudnutia účinnosti tohto zákona; inak jej nárok na odškodnenie zaniká.
Oprávnená osoba je povinná pripojiť k žiadosti doklady preukazujúce opodstatnenosť jej nárokov. Ak žiadosť nie je úplná, ministerstvo vyzve žiadateľa na jej doplnenie.
Na konanie o odškodnení sa nevzťahujú všeobecné predpisy o správnom konaní.2)
Ministerstvo posúdi predloženú žiadosť, a ak je opodstatnená, prizná odškodnenie. Písomné stanovisko doručí žiadateľovi do vlastných rúk.
Ak ministerstvo nevyhovie žiadosti alebo jej vyhovie iba sčasti, žiadateľ sa môže domáhať odškodnenia žalobou na súde proti Slovenskej republike zastúpenej ministerstvom najneskôr do jedného roka odo dňa doručenia stanoviska ministerstva.
Ministerstvo priznanú náhradu vyplatí oprávnenej osobe uvedenej v § 2 ods. 3 v hotovosti alebo prevodom na účet v banke alebo v pobočke zahraničnej banky, ktorá má sídlo v Slovenskej republike, ak o to oprávnená osoba uvedená v § 2 ods. 3 požiada a ak v žiadosti uvedie účet, na ktorý jej má byť náhrada vyplatená.
Ak oprávnená osoba uvedená v § 2 ods. 3 zomrela, ministerstvo odškodnenie priznané osobe, na ktorú prešlo právo žiadať odškodnenie podľa § 2 ods. 4, vyplatí v hotovosti alebo prevodom na účet v banke alebo v pobočke zahraničnej banky, ktorá má sídlo v Slovenskej republike, ak o to táto osoba požiada a ak v žiadosti uvedie účet, na ktorý jej má byť náhrada vyplatená.
Oprávnenej osobe uvedenej v § 2 ods. 3, ktorej sa prizná odškodnenie, patrí za každý i začatý mesiac deportácie príplatok k dôchodku v sume 1 euro mesačne, ak ide o starobný dôchodok, invalidný dôchodok, čiastočný invalidný dôchodok, výsluhový dôchodok a invalidný výsluhový dôchodok.
Osobe uvedenej v § 2 ods. 4 písm. a) patrí na základe priznaného odškodnenia príplatok k dôchodku za každý i začatý mesiac deportácie alebo ukrývania osoby uvedenej v § 2 ods. 3
0,60 eura mesačne, ak ide o vdovský dôchodok alebo vdovský výsluhový dôchodok,
0,50 eura mesačne, ak ide o sirotský dôchodok alebo sirotský výsluhový dôchodok obojstranne osirelého dieťaťa,
0,30 eura mesačne, ak ide o sirotský dôchodok alebo sirotský výsluhový dôchodok jednostranne osirelého dieťaťa.
Príplatok k dôchodku podľa odsekov 1 a 2 sa zlučuje s dôchodkom, ku ktorému patrí, a tvorí s ním naďalej jeden celok; na výšku tohto príplatku sa však neprihliada pri úprave dôchodku podľa osobitného predpisu.4) Príplatok k vdovskému dôchodku alebo sirotskému dôchodku podľa tohto zákona nepatrí, ak tieto dôchodky boli vymerané z dôchodku, ku ktorému už bol priznaný príplatok podľa tohto zákona.
Príplatok k dôchodku sa vypláca len do sumy, ktorá nesmie presahovať najvyššiu výmeru dôchodku ustanovenú osobitným predpisom.5)
Na výplatu príplatku k dôchodku sa nepoužije osobitný predpis.6)
Ak oprávnená osoba, ktorej sa prizná odškodnenie, je poberateľom dôchodku, dôchodok sa jej upraví odo dňa jeho poberania, najskôr však od 1. decembra 1999.
Oprávnená osoba, ktorej ministerstvo prizná odškodnenie, môže požiadať o príplatok k dôchodku Sociálnu poisťovňu alebo iný orgán, ktorý vykonáva jej sociálne zabezpečenie.
§ 579 ods. 2 zákona č. 40/1964 Zb. Občiansky zákonník v znení neskorších predpisov.
§ 54 a § 64 ods. 2 a 3 zákona č. 100/1988 Zb. o sociálnom zabezpečení v znení neskorších predpisov.
§ 24 ods. 4, § 31 ods. 1 písm. a), § 56 ods. 2, § 133 ods. 4 písm. a) a § 139 ods. 1 a 2 zákona č. 100/1988 Zb. v znení neskorších predpisov.
§ 95 ods. 2 zákona č. 100/1988 Zb. v znení neskorších predpisov.
§ 6 Vyplatenie odškodnenia
§ 7 Príplatok k dôchodku
§ 8a Prechodné ustanovenie
126/2002 Z. z.
Číslo: 305/1999 Z. z.
Názov: Zákon o zmiernení niektorých krívd osobám deportovaným do nacistických koncentračných táborov a zajateckých táborov
Nachádza sa v čiastke: 129/1999
2. 01.12.1999 - 20.03.2002
3. 21.03.2002 - 31.12.2008 126/2002 Z. z.
4. 01.01.2009 - 30.06.2013 477/2008 Z. z.